open-index/open-wikipedia-markdown huggingface dataset:
การล่าอาณานิคมของญี่ปุ่น

เมื่อ พ.ศ. 2453 ญี่ปุ่นได้ผนวกเกาหลีเป็นดินแดนของตนตามสนธิสัญญาการรวมญี่ปุ่น-เกาหลี ซึ่งสนธิสัญญานี้เป็นที่ยอมรับของญี่ปุ่นฝ่ายเดียว แต่ไม่เป็นที่ยอมรับในเกาหลี เพราะถือว่าไม่มีการลงนามของกษัตริย์เกาหลี เกาหลีถูกญี่ปุ่นปกครองจนกระทั่งญี่ปุ่นเป็นฝ่ายแพ้สงครามเมื่อ 15 สิงหาคม พ.ศ. 2488

ในระหว่างการปกครองของญี่ปุ่น มีการสร้างระบบคมนาคมแบบตะวันตก แต่ส่วนใหญ่เพื่อประโยชน์ทางการค้าของญี่ปุ่นมากกว่าประโยชน์ของชาวเกาหลี ญี่ปุ่นล้มล้างราชวงศ์โชซอน ทำลายพระราชวัง ปรับปรุงระบบภาษี ให้ส่งข้าวจากเกาหลีไปญี่ปุ่น ทำให้เกิดความอดอยากในเกาหลี มีการใช้แรงงานทาสในการสร้างถนนและทำเหมืองแร่

หลังการสวรรคตของกษัตริย์โกจง (Gojong) เมื่อเดือนมกราคม พ.ศ. 2461 ด้วยยาพิษ ทำให้เกิดการเรียกร้องเอกราชทั่วประเทศ เมื่อ 1 มีนาคม พ.ศ. 2461 ผลจากการลุกฮือขึ้นเรียกร้องเอกราชทำให้ชาวเกาหลีราว 7,000 คนถูกฆ่าโดยทหารและตำรวจญี่ปุ่น ชาวคริสต์เกาหลีจำนวนมากถูกฆ่าหรือเผาในโบสถ์ระหว่างการเรียกร้องเอกราชมีการจัดตั้งรัฐบาลเฉพาะกาลของเกาหลีที่เซี่ยงไฮ้ ประเทศจีน หลังจากการเคลื่อนไหว 1 มีนาคม เพื่อต่อต้านการยึดครองของญี่ปุ่น

การลุกฮือขึ้นต่อต้านญี่ปุ่นยังงมีอยู่ต่อไป เช่น การลุกฮือของนักศึกษาทั่วประเทศเมื่อเดือนพฤศจิกายน พ.ศ. 2472 จนนำไปสู่การประกาศกฎอัยการศึกเมื่อ พ.ศ. 2474 หลังจากเกิดสงครามจีน-ญี่ปุ่นเมื่อ พ.ศ. 2480 ญี่ปุ่นพยายามลบล้างความเป็นชาติของเกาหลี การสอนประวัติศาสตร์และภาษาเกาหลีในโรงเรียนถูกห้าม การแสดงออกทางวัฒนธรรมที่เป็นเกาหลีถือเป็นสิ่งผิดกฎหมาย ชาวเกาหลีถูกบังคับให้มีชื่อเป็นภาษาญี่ปุ่น สิ่งของมีค่าถุกนำออกจากเกาหลีไปยังญี่ปุ่น. หนังสือพิมพ์ถูกห้ามตีพิมพ์ด้วยภาษาเกาหลี หนังสือเกี่ยวกับประวัติศาสตร์จำนวนมากถูกเผาทำลาย

ชาวเกาหลีจำนวนมากอพยพออกจากเกาหลีไปสู่แมนจูเรียและรัสเซีย ชาวเกาหลีในแมนจูเรียจัดตั้งขบวนการกู้เอกราชชื่อ “ดุงนิปกุน” (Dungnipgun) ขบวนการนี้มีความสัมพันธ์ใกล้ชิดกับจีน ทำสงครามกองโจรกับกองทัพญี่ปุ่น กองทัพเหล่านี้ได้รวมตัวกันเป็นกองทัพปลดปล่อยเกาหลี เมื่อราว พ.ศ. 2483 เคลื่อนไหวในจีนและเอเชียตะวันออกเฉียงใต้ ชาวเกาหลีกว่าหมื่นคนเข้าร่วมในกองทัพปลดปล่อยประชาชนและกองทัพปฏิวัติแห่งชาติ

ระหว่างสงครามโลกครั้งที่ 2 ชาวเกาหลีถูกบังคับให้ร่วมมือกับญี่ปุ่น ชายชาวเกาหลีถูกเกณฑ์เข้าร่วมในกองทัพญี่ปุ่น ผู้หญิงจากจีนและเกาหลีราว 200,000 คน ถูกส่งตัวไปเป็นนางบำเรอของทหารญี่ปุ่น

## อ้างอิง

หมวดหมู่:ประเทศญี่ปุ่น
นำชัย รัตนชัยยิม

**นำชัย รัตนชัยยิม** หรือ **ธงชัย ตาลิโส** เกิดเมื่อ 18 กรกฎาคม พ.ศ. 2520 ที่จังหวัดอุบลราชธานี สถิติการชก 19 ครั้ง ชนะ 15 (น็อค 9) แพ้ 4

## เกียรติประวัติ
* แชมป์ WBO เอเชียแปซิฟิก รุ่นมินิมัมเวท (2545-2546)
** ชิง 7 ก.พ. 2545 ชนะคะแนน จูน อาร์ลอส (ฟิลิปปินส์) ที่ เดอะมอลล์ งามวงศ์วาน
** ป้องกันแชมป์ครั้งที่ 1, 29 มี.ค. 2545 ชนะน็อค โอริส เอ็มบิทยี่ (อินโด) ยก 4 ที่ เดอะมอลล์ บางแค
** ป้องกันแชมป์ครั้งที่ 2, 14 มิ.ย. 2545 ชนะคะแนน อีวาน เคย์ (อินโด) ที่ มนตรีสตูดิโอ บางกะปิ
** พ.ศ. 2546 ถูกปลด

## อ้างอิง

* สถิติการชก

หมวดหมู่:นักมวยสากลชาวไทยรุ่นมินิมัมเวท
หมวดหมู่:นักมวยจากจังหวัดอุบลราชธานี
หมวดหมู่:แชมป์ WBO เอเชีย
หมวดหมู่:นักมวยสากลชาวไทยจากค่ายมวยเกียรติกรีรินทร์โปรโมชัน
สรวาสติวาท

[thumb|250px|right|แนวปฏิบัติของ[ศาสนาพุทธแบบทิเบต โดยธรรมเนียมแล้วยึดถือตามวินัยของนิกายสรวาสติวาท]]
**สรวาสติวาท** () หรือ **สัพพัตถิกวาท** () เป็นนิกายในศาสนาพุทธฝ่ายสาวกยาน ที่พระอุปคุตก่อตั้งขึ้น คัมภีร์ทีปวงศ์ระบุว่านิกายนี้แยกมาจากมหีศาสกะ ส่วนหลักฐานฝ่ายสันสกฤตกล่าวว่าแยกมาจากนิกายเถรวาทโดยตรง นิกายนี้แพร่หลายไปทั่วอินเดียกลางและอินเดียเหนือ รวมทั้งแพร่หลายไปสู่เอเชียกลางและประเทศจีนด้วย หลักธรรมของนิกายนี้เขียนด้วยภาษาสันสกฤต นิกายนี้ในญี่ปุ่นเรียกว่านิกายกุชา 

หลักธรรมโดยทั่วไปใกล้เคียงกับเถรวาท แต่ต่างกันที่ว่านิกายนี้ถือว่า ขันธ์ห้าเป็นของมีอยู่จริง (ในระดับสมมุติสัจจะ) พระอรหันต์เสื่อมได้ สิ่งทั้งหลายมีอยู่และเป็นอยู่ในลักษณะสืบต่อ 

นิกายสรวาสติวาทมองว่า ความจริงมีสองระดับ
# **สมมุติสัจจะ** เป็นความจริงระดับสมมุติ เป็นความจริงแบบโลก จัดเป็น**สังขตธรรม** เป็นสิ่งที่เกิดขึ้นโดยอาศัยเหตุปัจจัย 
# **ปรมัตถสัจจะ** เป็นสิ่งสมบูรณ์ในตัวเอง ไม่ต้องอาศัยสิ่งอื่น เรียกว่า**อสังขตธรรม** ได้แก่ **พระนิพพาน** 

นิกายนี้ถือตามคัมภีร์มหาวิภาษซึ่งเป็นอรรถกถาของคัมภีร์ชญานปรัสถานเป็นหลัก คัมภีร์ของนิกายนี้มีผู้แปลเป็นภาษาจีนและภาษาทิเบตไว้มาก พระภิกษุในทิเบตปัจจุบันถือวินัยของนิกายนี้

## อ้างอิง
* อภิชัย โพธิ์ประสิทธิ์ศาสตร์. *พระพุทธศาสนามหายาน*. พิมพ์ครั้งที่ 4. กทม. มหามกุฏราชวิทยาลัย. 2539

หมวดหมู่:นิกายในศาสนาพุทธ
ไทสัน ส. จาตุรงค์

**ไทสัน ส. จาตุรงค์** หรือ **เสถียร ส. จาตุรงค์**  มีชื่อจริงว่า **เสถียร เกิดศรี** เกิดเมื่อวันที่ 30 พฤษภาคม พ.ศ. 2522 มีสถิติการชกทั้งหมด 18 ครั้ง ชนะ 14 (น็อค 10) แพ้ 4

ไทสัน เดิมเป็นผู้อ่านนิตยสารมวยโลก ที่ชื่นชอบในกีฬามวยสากล ในเครือของบริษัทสยามสปอร์ต ต่อมานิตยสารมวยโลกได้มีการก่อตั้งแฟนคลับ และดำเนินกิจกรรมร่วมกัน ไทสันจึงขอฝึกซ้อมกับทางค่าย ส.จาตุรงค์ ของ สุชาติ ธีระวุฒิชูวงศ์ เทรนเนอร์ของ สมาน ส.จาตุรงค์ อดีตแชมป์โลกในรุ่นไลท์ฟลายเวท ของสภามวยโลก (WBC) และสหพันธ์มวยนานาชาติ (IBF) และขึ้นชกจริง ต่อมาได้แชมป์ขององค์กรมวยโลก (WBO) เอเชีย ในรุ่นเฟเธอร์เวท แต่ก็ถูกปลดในเวลาต่อมาไม่นาน และก็ต้องเลิกชกมวยไปเพราะมีปัญหาส่วนตัว คือ สายตาสั้นขั้นรุนแรง

## เกียรติประวัติ
* แชมป์ WBO เอเชียรุ่นเฟเธอร์เวท 
** ชิง 13 ส.ค. 2544 ชนะคะแนน มาร์คัส เกียร์ (อินโด) ที่ จ.สมุทรปราการ
** 20 ส.ค. 2544 ถูกปลด

## อ้างอิง
* สถิติการชก 

หมวดหมู่:นักมวยสากลชาวไทยรุ่นเฟเธอร์เวท
หมวดหมู่:แชมป์ WBO เอเชีย
อเล็กซ์ (นักร้องญี่ปุ่น)

**ALEX** 「アレク」อเล็กซ์ลูกครึ่งอเมริกา-ญี่ปุ่น เข้าวงการด้วยการเป็นนานแบบให้กับเสื้อผ้าหลายแบนด์ ต่อด้วยงานโฆษณาและภาพยนตร์
ในช่วงปลายปี 2005 ได้รวมกลุ่มกับเพื่อนตั้งวง ONE OK ROCK (เล่นตำแหน่งกีต้า) โดยมี TORU และ RYOTA อดีตสมาชิก HEADS(เป็นวงดนตรีเด็ก) และ TAKA ปล่อยซิงเกิลแรกในวันที่ 26 กรกฎาคม ปี 2006 ชื่อเดียวกับชื่อวง ONE OK ROCK

## ประวัติ
* **ชื่อเล่น :** อเล็กซ์
* **เกิดวันที่ :**  1989/3/19 
* **สถานที่เกิด :** เมืองซานฟานซิสโก ประเทศสหรัฐอเมริกา 
* **วง:** ONE OK ROCK
* **สังกัด :** Aer-born / Zumania
## ผลงาน
### ผลงานเพลง
* 1st Mini Album [ONE OK ROCK]
* 2st Mini Album [Keep It Real]
* 1st Single [Nahi ShinSho]
* 2st Single [Yume Yume]
* 3rd Single [Yume Yume]
### ภาพยนตร์
*Ai Shiteyo (2005)
### โฆษณา
*Hamasaki AyumiCONCERT TOUR 2000
*KOSE「Salone style」
### นิตยสาร
*MEN'S NON-NO
*MR. High Fashion
*POPEYE
*FINEBOYS
*Boon

## แหล่งข้อมูลอื่น
* One Ok Rock 
* Amuse Inc.
* ALEX アレク 

หมวดหมู่:นักแสดงญี่ปุ่น
สมการเชิงฟังก์ชัน

ในทางคณิตศาสตร์ **สมการเชิงฟังก์ชัน** เป็นสมการที่มีตัวแปรเป็นฟังก์ชัน

## ตัวอย่างสมการเชิงฟังก์ชัน
* สมการเชิงฟังก์ชัน

::
\zeta(s) = 2^s\pi^{s-1}\sin\left(\frac{\pi s}{2}\right)\Gamma(1-s)\zeta(1-s)


มีฟังก์ชันซีตาของรีมันน์ เป็นคำตอบของสมการ

* สมการเชิงฟังก์ชัน

::\Gamma(x)={\Gamma(x+1) \over x}\,\!

มีฟังก์ชันแกมมา เป็นคำตอบของสมการ

* สมการเชิงฟังก์ชันอื่น ๆ
::f(x + y) = f(x)f(y)\,\! มีฟังก์ชันเอกซ์โพเนนเชียล เป็นคำตอบของสมการ

::f(xy) = f(x) + f(y)\,\! มีฟังก์ชันลอการิทึม เป็นคำตอบของสมการ

::f(x + y) = f(x) + f(y)\,\! (สมการเชิงฟังก์ชันของโคชี)

::g(x + y) + g(x - y) = 2g(x)g(y)\,\! (สมการเชิงฟังก์ชันของเดอแลมเบิร์ต)

::f((x + y)/2) = (f(x) + f(y))/2\,\! (เจนเซน)

::f(h(x)) = f(x) + 1\,\! (สมการอาเบล)

หมวดหมู่:ฟังก์ชันและการจับคู่
หมวดหมู่:คณิตวิเคราะห์
ฟังก์ชันซีตาของรีมัน

thumb|300px|ฟังก์ชันซีตาของรีมันสำหรับจำนวนจริง ''s'' > 1
ในทางคณิตศาสตร์ **ฟังก์ชันซีตาของรีมัน** () เป็นฟังก์ชันที่นิยามโดย 

:
\zeta(s) =
\sum_{n=1}^\infty \frac{1}{n^s}


ซึ่งตั้งตามชื่อของแบร์นฮาร์ท รีมัน นักคณิตศาสตร์ชาวเยอรมัน ฟังก์ชันนี้มีความสำคัญในด้านทฤษฎีจำนวนเนื่องจากว่ามันสามารถบ่งบอกถึงการกระจายตัวของจำนวนเฉพาะได้ และยังสามารถประยุกต์ใช้ในทางฟิสิกส์ ความน่าจะเป็น และสถิติได้

## สูตรผลคูณของอ็อยเลอร์
ในปี ค.ศ. 1737 อ็อยเลอร์ค้นพบความเชื่อมโยงระหว่างฟังก์ชันซีตาของรีมันและจำนวนเฉพาะ ซึ่งพิสูจน์เอกลักษณ์ดังกล่าว
:\sum_{n=1}^\infty\frac{1}{n^s} = \prod_{p \text{ is prime}} \frac{1}{1-p^{-s}} 
การพิสูจน์เอกลักษณ์นี้ ใช้เพียงสูตรสำหรับอนุกรมเรขาคณิต และ ทฤษฎีบทมูลฐานของเลขคณิตเท่านั้น เนื่องจากอนุกรมฮาร์มอนิก เมื่อ s = 1 เป็นอนุกรมลู่ออก

สูตรผลคูณของออยเลอร์สามารถใช้เพื่อคำนวณความน่าจะเป็น ความน่าจะเป็นที่จำนวนเต็มใด ๆ หารด้วยจำนวนเฉพาะ (หรือจำนวนเต็ม) *p* ลงตัว คือ  ดังนั้นความน่าจะเป็นที่ตัวเลขจำนวน s ตัวหารด้วยจำนวนเฉพาะนี้ลงตัวคือ  และความน่าจะเป็นที่จะหารไม่ลงตัว คือ  สำหรับจำนวนเฉพาะ ดังนั้นความน่าจะเป็นจะได้มาจากผลคูณของลำดับของจำนวนเฉพาะทั้งหมด นั่นคือ
\prod_{p \text{is prime}} \left(1-\frac{1}{p^s}\right) = \left( \prod_{p \text{is prime}} \frac{1}{1-p^{-s}} \right)^{-1} = \frac{1}{\zeta(s)} 

## ดูเพิ่ม
* สมมติฐานของรีมัน

หมวดหมู่:ฟังก์ชันและการจับคู่
ฟังก์ชันอีตาของดีริคเล

ในทางคณิตศาสตร์ **ฟังก์ชันอีตาของดีริคเล** (Dirichlet eta function) นิยามโดย

:\eta (s) = \left (1-2^{1-s}\right) \zeta (s) 

เมื่อ &zeta; เป็นฟังก์ชันซีตาของรีมันน์

อ
แอร์เนสโต เชซาโร

**แอร์เนสโต เชซาโร** (; 12 มีนาคม พ.ศ. 2402 – 12 กันยายน พ.ศ. 2449) เป็นนักคณิตศาสตร์ชาวอิตาลีที่ศึกษาด้านเรขาคณิตอนุพันธ์

หมวดหมู่:นักคณิตศาสตร์ชาวอิตาลี
หมวดหมู่:บุคคลจากนาโปลี
เอมีล บอแรล

thumb|220px|Émile Borel
**เอมีล บอแรล** () หรือชื่อเต็มคือ **เฟลิกซ์ เอดัวร์ ฌุสแต็ง เอมีล บอแรล** (; 7 มกราคม พ.ศ. 2414 - 3 กุมภาพันธ์ พ.ศ. 2499) เป็นนักคณิตศาสตร์และนักการเมืองชาวฝรั่งเศส

หมวดหมู่:นักคณิตศาสตร์ชาวฝรั่งเศส
หมวดหมู่:นักการเมืองฝรั่งเศส
หมวดหมู่:บุคคลจากจังหวัดอาแวรง
เจ้าจอมทับทิม

**เจ้าจอมทับทิม** อาจหมายถึง
; บุคคล
* เจ้าจอมมารดาทับทิม ในรัชกาลที่ 2 ธิดานายเอม ณ บางช้าง เจ้าจอมมารดาในรัชกาลที่ 2
* เจ้าจอมทับทิม ในรัชกาลที่ 4 (ณ นคร) ธิดาพระยาเสนานุชิต (นุช ณ นคร) เจ้าจอมในรัชกาลที่ 4
* เจ้าจอมทับทิม ในรัชกาลที่ 4 (เพ็ญกุล) ธิดาเจ้าพระยามหินทรศักดิ์ธำรง (เพ็ง เพ็ญกุล) เจ้าจอมในรัชกาลที่ 4
* เจ้าจอมทับทิม ในรัชกาลที่ 4 (วัชโรทัย) ธิดาพระจำนงภูษิต (อยู่ วัชโรทัย) เจ้าจอมในรัชกาลที่ 4
* เจ้าจอมทับทิม ในรัชกาลที่ 4 (สุรคุปต์) ธิดาพระยาราชสุภาวดี (ปาน สุรคุปต์) เจ้าจอมในรัชกาลที่ 4
* เจ้าจอมมารดาทับทิม ในรัชกาลที่ 5 (พ.ศ. 2400–2481) ธิดาพระยาอัพภันตริกามาตย์ (ดิศ โรจนดิศ) เจ้าจอมมารดาในรัชกาลที่ 5
* เจ้าจอมทับทิม ในรัชกาลที่ 5 (พ.ศ. 2414–2462) เจ้าจอมในรัชกาลที่ 5

; ตัวละคร
* เจ้าจอมทับทิม ตัวละครในนิยายเรื่องแอนนากับพระเจ้ากรุงสยาม โดยแอนนา ลีโอโนเวนส์ และมาร์กาเรต แลนดอน
นอมินี

**นอมินี** เป็นคำศัพท์ภาษาอังกฤษจาก nominee สามารถหมายถึง
* ผู้ได้รับเสนอชื่อ, ผู้ได้รับการเสนอชื่อเพื่อการต่าง ๆ เช่น รับรางวัล แต่งตั้ง ฯลฯ
* ตัวแทนอำพราง, บุคคลที่ถูกผู้อื่นเชิดให้ปฏิบัติการต่าง ๆ ไม่ว่ายินยอมหรือโดยปริยาย โดยเฉพาะในทางการเมืองหรือธุรกรรม และโดยเฉพาะเพื่อเลี่ยงกฎหมาย เช่น คนต่างด้าวจ้างผู้ถือสัญชาติประเทศหนึ่งให้เป็นเจ้าของกรรมสิทธิ์ในอสังหาริมทรัพย์ภายในประเทศนั้นให้ เพราะตนถูกกฎหมายประเทศนั้นจำกัดอยู่ เป็นต้น

## อ้างอิง
เมืองไตรตรึงษ์

**ไตรตรึงษ์** เป็นเมืองโบราณ ตั้งอยู่ที่ตำบลไตรตรึงษ์ ทางทิศใต้ของตัวเมืองกำแพงเพชร ห่างจากตัวจังหวัดประมาณ 18 กิโลเมตร  ตั้งอยู่ฝั่งขวาหรือฝั่งตะวันออกเฉียงใต้ ของแม่น้ำปิง ปัจจุบันเหลือเพียงซากเจดีย์ 2-3 แห่งเท่านั้น

## ประวัติศาสตร์
พระเจ้าไชยสิริ กษัตริย์เชียงราย หนีข้าศึกจากเชียงรายลงมาสร้างเมืองนี้ขึ้นเมื่อ พ.ศ. 1542

ในแง่มุมประวัติศาสตร์นั้นไม่ปรากฏแน่ชัดว่าสร้างขึ้นปี พ.ศ.ใด แต่มีเอกสารที่กล่าวถึง คือตำนานสิงหนวัติกุมาร ปรากฏข้อความว่า "พระองค์ไชยศิริได้ทิ้งเวียงชัยปราการหนีข้าศึกมอญจากเมืองธรรมวดีเมื่อปีมะเส็ง พ.ศ. 1547 
และได้สร้างเมืองขึ้นมาใหม่ในปีเดียวกันใกล้เมืองร้างตรงฟากฝั่งเมืองกำแพงเพชร เรียกว่า เมืองไตรตรึงษ์" 

## อ้างอิง

หมวดหมู่:โบราณสถานในจังหวัดกำแพงเพชร
หมวดหมู่:ประวัติศาสตร์ของเมืองในประเทศไทย
หมวดหมู่:ประเทศราชของอาณาจักรสยาม
นิติพิษวิทยา

**นิติพิษวิทยา** () เป็นการเรียนรู้องค์ประกอบสารเคมีที่ก่อให้เกิดอันตรายหรือพิษต่อสิ่งมีชีวิตทั้งหลาย เมื่อนำไปประยุกต์ใช้กับงานด้านนิติศาสตร์เพื่อหาสาเหตุการตายหรือความเชื่อมโยงกับความตาย จึงเรียกชื่อว่า นิติพิษวิทยาความตายของมนุษย์อาจมาจากสาเหตุตามธรรมชาติ หรือฆาตกรรมซึ่งแยกออกเป็นการตายด้วยอาวุธ ด้วยสารเคมี เป็นต้น เมื่อมีเหตุน่าสงสัยเกี่ยวข้องกับความตายของบุคคลซึ่งอาจเชื่อมโยงกับสารพิษ จะต้องมีการเก็บของเหลวหรือชิ้นส่วนอวัยวะที่อาจเปื้อนสารพิษไปให้นักพิษวิทยาค้นหา สารเคมีที่ไม่ควรมีอยู่ในร่างกายหรือมีเกินกว่ามาตรฐาน จนเป็นเหตุให้เกิดอันตรายถึงชีวิต เช่น สารดีดีที สารหนู และอื่น ๆ 

การใช้ยาบางชนิดเกินขนาดมาตรฐานอาจฆ่าคนได้ไม่ว่าด้วยเจตนาหรือไม่ก็ตาม ตัวอย่างเช่น ยาพ่นจมูกของคนเป็นหอบหืด ถ้ามีการใช้ผิดคน ผิดโอกาส ระดับการใช้และสภาพแวดล้อมของคนตาย นักพิษวิทยาสามารถบอกได้ว่า สารพิษดังกล่าวเข้าไปอยู่ในร่างกายโดยเจตนาหรือไม่ จากการวิเคราะห์สารเคมี ระดับของสารนั้น เป็นต้น วิชาพิษวิทยามีการแยกประเภทของสารพิษหลากหลายที่ส่งผลเสียต่อร่างกายมนุษย์หนักเบาแตกต่างกัน จึงต้องอาศัยความเชี่ยวชาญของนักพิษวิทยาในการสืบสวนคดีของตำรวจอย่างมากในโลกยุคใหม่ ความตายของบางคนถ้าดูภายนอก ไม่อาจบ่งบอกได้ว่าสาเหตุการตายคืออะไร หากตรวจสารพิษในร่างกายอาจพบสาเหตุได้จากเคมีในร่างกายเท่านั้น ดังนั้น การเก็บของเหลว เนื้อเยื่อ จากศพเพื่อตรวจสารพิษอย่างมีมาตรฐาน จะช่วยคลี่คลายคดีได้มากขึ้น

หมวดหมู่:พิษวิทยา
หมวดหมู่:นิติเวชศาสตร์
เฮย์! เซย์! จัมป์

**เฮย์! เซย์! จัมป์** () เป็นสมาชิกบอยแบนด์ญี่ปุ่นในสังกัดจอห์นนีและสหาย ซึ่งแบ่งเป็นสองกลุ่มย่อย: เฮย์! เซย์! เบสต์ กับเฮย์! เซย์! 7 
เดิมที เฮย์! เซย์! จัมป์ตอนเปิดตัวมีสมาชิก 10 คน ซึ่งเป็นกลุ่มที่ใหญ่ที่สุดในประวัติศาสตร์จอห์นนี ใน ค.ศ. 2011 ริวทาโระ โมริโมโตะ ถูกแบนอย่างไม่มีกำหนดจากเรื่องอื้อฉาวการสูบบุหรี่ก่อนวัยกำหนด

## สมาชิก
### ''เฮย์! เซย์! เบสต์''
*โคตะ ยาบุ
*ยูยะ ทาคาคิ
*เค อิโนโอะ
*ฮิคารุ ยาโอโตเมะ
*ไดกิ อาริโอกะ

### ''เฮย์! เซย์! 7''
*เรียวสุเกะ ยามาดะ
*ยูโตะ นากาจิมะ
*ยูริ ชิเน็ง

## ผลงาน

**ซิงเกิล**
# 2007: "Hey! Say!" – Hey! Say! 7 (กลุ่มชั่วคราว)
# 2007: "Ultra Music Power"
# 2008: "Dreams Come True"
# 2008: "Your Seed/Bōken Rider"
# 2008: "Mayonaka no Shadow Boy"
# 2010: "Hitomi no Screen"
# 2010: "Arigatō (Sekai no Doko ni Ite mo)"
# 2011: "OVER"
# 2011: "Magic Power"
# 2012: "SUPER DELICATE"
# 2013: "Come On A My House"
# 2013: "Ride With Me"
# 2014: "AinoArika/Aisureba Motto Happy Life"
# 2014: "Weekender/Asu e no YELL"
# 2015: "Koro Sensations" – Sensations
# 2015: "Chau#/我 I Need You"
# 2015: "Kimi Attraction"
# 2016: "Sayonara Sensation" - Sensations
# 2016: "Maji SUNSHINE"
# 2016: "Fantastic Time"
# 2016: "Give Me Love"
# 2017: "OVER THE TOP"
# 2017: "Precious Girl/Are You There? (A.Y.T)"
# 2017: "White Love"
# 2018: "Maeomuke"
# 2018: "COSMIC☆HUMAN"
# 2019: "Lucky-Unlucky / Oh! My Darling"
# 2019: "Fanfare!"
# 2020: "I am / Muah Muah"
# 2020: "Last Mermaid..."
# 2020: "Your Song"
# 2021: "Negative Fighter" 
# 2021: "Gunjo Runaway"
# 2021: "Sing-along"

**อัลบั้ม**
# 2010: *[[JUMP No. 1]]*
# 2012: *[[JUMP World]]*
# 2014: *[[Smart (Hey! Say! JUMP album)|S3ART]]*
# 2015: *[[JUMPing CAR]]*
# 2016: *[[DEAR (Hey! Say! JUMP album)|DEAR]]*
# 2017: *[[Hey! Say! JUMP 2007-2017 I/O]]* (10th Anniversary Album)
# 2018: *[[SENSE or LOVE]]*
# 2019: *PARADE*
# 2020: *Fab! -Music Speaks.-

*'ดีวีดี'''
# 2008: "Hey! Say! JUMP Debut & First Concert Ikinari! in Tokyo Dome'"
# 2009: "Hey! Say! Jump-ing Tour 08'-09'"
# 2010: "Hey! Say! JUMP 2010 TEN JUMP"
# 2011: "SUMMARY 2010"
# 2012: "Hey! Say! JUMP SUMMARY 2011 in DOME"
# 2012: "Hey! Say! JUMP JUMP WORLD 2012"
# 2013: "Hey! Say! JUMP Zenkoku e JUMP Tour 2013"
# 2015: "Hey! Say! JUMP LIVE TOUR 2014 s3art"
# 2016: "Hey! Say! JUMP LIVE TOUR 2015 JUMPing CARnival"
# 2017: "Hey! Say! JUMP LIVE TOUR 2016 DEAR."
# 2018: "Hey! Say! JUMP I/Oth Anniversary Tour 2017-2018"
# 2019: "Ai Dake Ga Subete / What Do You Want?"
# 2019: "Hey! Say! JUMP LIVE TOUR 2018 SENSE or LOVE"
# 2020: "Hey! Say! JUMP LIVE TOUR 2019-2020 PARADE"
# 2021: "Hey! Say! JUMP Fab! -Live speaks.-"

## รางวัล
### รางวัลแผ่นทองคำญี่ปุ่น

|-
|rowspan="2"| 2008
| เฮย์! เซย์! จัมป์
| The Best 10 New Artists
| 
|-
| "อัลตรามิวสิกพาเวอร์"
|  The Best 10 Singles
| 
|-
| 2015
| เฮย์! เซย์! จัมป์
| Yahoo! Search Awards: Idol Award
| 

## อ้างอิง

## แหล่งข้อมูลอื่น
* Hey! Say! JUMP

หมวดหมู่:จูเนียร์
หมวดหมู่:บอยแบนด์
หมวดหมู่:บอยแบนด์ญี่ปุ่น
โรงพยาบาลเทิง

**โรงพยาบาลเทิง** เป็นโรงพยาบาลประจำอำเภอเทิง  ขนาด 60 เตียง  ตั้งอยู่ที่   146   หมู่ 20 ตำบลเวียง อำเภอเทิง จังหวัดเชียงราย บนเนื้อที่ 117 ไร่  27 ตารางวา

## ประวัติโรงพยาบาลเทิง
'''เริ่มก่อตั้งขึ้นครั้งแรก เมื่อ พ.ศ. 2482 โดยก่อตั้งเป็นสุขศาลาประจำตำบลเวียง  อำเภอเทิง  จังหวัดเชียงราย

พ.ศ. 2482 ก่อตั้งเป็นสุขศาลประจำตำบลเวียง อำเภอเทิง จังหวัดเชียงราย โดยก่อสร้างเป็นอาคารไม้ชั้นเดียว บนพื้นที่สำนักงานสาธารณสุขอำเภอเทิงในปัจจุบัน มีเจ้าหน้าที่ประจำอยู่ 1 คน

พ.ศ. 2507 ได้รับการยกฐานะเป็นสถานีอนามัยชั้นสอง มีเจ้าหน้าที่เป็นพนักงานอนามัยและผดุงครรภ์ ประจำอยู่ 2 คน

พ.ศ. 2515 ได้รับงบประมาณจากรัฐบาล จำนวน 100,000.- บาท (หนึ่งแสนบาทถ้วน) ก่อสร้างเป็นสถานีอนามัยชั้นหนึ่ง โดยก่อสร้างเป็นอาคารคอนกรีตชั้นเดียว บริเวณพื้นที่ข้างสถานีอนามัยชั้นสองเดิม

พ.ศ. 2516 ได้เปิดทำการด้านการรักษาพยาบาลและสาธารณสุข โดยมีแพทย์หมุนเวียนกันมาให้บริการ

พ.ศ. 2518 มีแพทย์มาประจำเป็นครั้งแรก คือ นายแพทย์ชูชัย  คูสุวรรณ์ 

พ.ศ. 2519 ได้ยกฐานะเป็นโรงพยาบาลชุมชน ขนาด 10 เตียง และได้ทำการเปิดป้าย “โรงพยาบาลเทิง” ขึ้นอย่างเป็นทางการครั้งแรก โดยได้รับงบประมาณโครงการพัฒนาท้องถิ่นและเงินบริจาคจากประชาชนสร้างห้องเอกซเรย์ และห้องผ่าตัดเพิ่มเติม

พ.ศ. 2523 ได้ยกฐานะเป็นโรงพยาบาลชุมชน ขนาด 30 เตียง และได้รับงบประมาณก่อสร้างอาคารผู้ป่วยนอกและอาคารผู้ป่วยในบนที่ดินที่ราชพัสดุ จำนวน 117 ไร่ 27 ตารางวา บ้านตั้งข้าว ตำบลเวียง อำเภอเทิง จังหวัดเชียงราย ซึ่งอยู่ห่างจากโรงพยาบาลเดิม 2 กิโลเมตร เนื่องจากพื้นที่เดิมคับแคบ ไม่เพียงพอสำหรับการขยายพื้นที่ให้บริการ

พ.ศ. 2525 ได้เปิดให้บริการด้านการพยาบาล ส่งเสริม ป้องกันโรคแก่ชาวอำเภอเทิงอย่างเป็นทางการ

พ.ศ. 2539 ได้ยกฐานะเป็นโรงพยาบาลชุมชน ขนาด 60 เตียง เพื่อเพิ่มศักยภาพและขยายบริการได้อย่างทั่วถึงและมีประสิทธิภาพ และมีการก่อสร้างอาคารผู้ป่วยใน (ตึกผู้มีพระคุณ) เพิ่มขึ้นอีก 1 หลัง โดยเงินบริจาคจากสมเด็จพระพุฒาจารย์ (เกี่ยว อุปเสโน) และได้ทำการเปิดให้บริการ เมื่อปี พ.ศ. 2541  เพื่อรองรับจำนวนผู้มารับบริการที่เพิ่มขึ้น พัฒนาศักยภาพของโรงพยาบาลให้สูงขึ้น

พ.ศ. 2555 ได้ก่อสร้างอาคารผู้ป่วยนอก - ผู้ป่วยใน จำนวน 1 หลัง และเริ่มเปิดให้บริการผู้ป่วยโรคเรื้อรัง (ความดัน/เบาหวาน) และอาคารสำนักงาน ปี 2557

## อ้างอิง
* โรงพยาบาลเทิง  

* สำนักงานสาธารณสุขจังหวัดเชียงราย  

ท
หมวดหมู่:สิ่งก่อสร้างในอำเภอเทิง
พระยาศรีสุนทรโวหาร

**พระยาศรีสุนทรโวหาร** สามารถหมายถึง
* พระยาศรีสุนทรโวหาร (ฟัก สาลักษณ) (พ.ศ. -2418)
* พระยาศรีสุนทรโวหาร (น้อย อาจารยางกูร) (พ.ศ. 2364-2434)
* พระยาศรีสุนทรโวหาร (กมล สาลักษณ) (พ.ศ. 2404 - 2460)
* พระยาศรีสุนทรโวหาร (ผัน สาลักษณ) (พ.ศ. 2424-2466)

ศรีสุนทรโวหาร
พระสยามธุรานุรักษ์ (มองซิเออร์ เดอ เกรออง)

thumb
**พระสยามธุรานุรักษ์** มีชื่อเดิมว่า **มองซิเออร์ เดอ เกรออง** (M.A. de Grehan) เป็นชาวฝรั่งเศสที่พระบาทสมเด็จพระจอมเกล้าเจ้าอยู่หัวทางโปรดเกล้าฯ แต่งตั้งให้เป็นกงสุลไทยคนแรก ประจำกรุงปารีส เมื่อวันที่ 6 พฤษภาคม พ.ศ. 2406 ก่อนหน้าที่จะมีการแต่งตั้งทูตไทยไปประจำในต่างประเทศเป็นครั้งแรกใน พ.ศ. 2424

พระสยามธุรานุรักษ์ นับเป็นนักการทูตคนแรกของไทยที่ประจำในต่างประเทศ ท่านเป็นผู้แต่งหนังสือ Le Royaume de Siam ไว้เมื่อ พ.ศ. 2411 (ค.ศ. 1868)

## อ้างอิง

* 

สยามธุรานุรักษ์
หมวดหมู่:นักการทูตชาวฝรั่งเศส
หมวดหมู่:ชาวฝรั่งเศสในประเทศไทย
วัดจันทารามวรวิหาร

**วัดจันทารามวรวิหาร** ตั้งอยู่ในเขตธนบุรี เป็นพระอารามหลวงชั้นตรี ชนิดวรวิหาร เป็นวัดโบราณสร้างขึ้นตั้งแต่สมัยกรุงศรีอยุธยา เดิมชื่อ วัดบางยี่เรือกลาง หรือวัดกลาง ต่อมาในรัชสมัยรัชกาลที่ 3 พระยาสุรเสนา (ขุนเณร) ได้บูรณะขึ้นใหม่และได้รับพระราชทานนามเป็น วัดจันทาราม และต่อมาภายหลังได้ยกขึ้นเป็นพระอารามหลวง ชนิดวรวิหาร

พระอุโบสถ เดิมเป็นโครงสร้างด้วยการก่ออิฐถือปูน ต่อมาได้ทำการบูรณะในปี พ.ศ. 2517 แล้วเสร็จในปี พ.ศ. 2520 โดยเปลี่ยนเป็นคอนกรีตเสริมเหล็ก เป็นศิลปกรรมแบบจีน ภายในประดิษฐานพระประธาน หล่อด้วยทองเหลืองปางมารวิชัย และยังมีพระพุทธรูปปางห้ามสมุทรแบบครึ่งซีกทำด้วยไม้สัก

พระวิหาร ลักษณะศิลปะแบบจีน ไม่มีช่อฟ้า ใบระกา โครงสร้างเดิมด้วยการก่ออิฐถือปูนแบบพระอุโบสถและได้รับการบูรณะแบบพระอุโบสถ

## ประวัติ
วัดจันทารามวรวิหารเดิมมีชื่อว่า วัดบางยี่เรือกลางหรือวัดกลาง เพราะอยู่กลางระหว่างวัด 2 วัด คือวัดบางยี่เรือใน (วัดราชคฤห์ปัจจุบัน) กับวัดอินทาราม 
กล่าวคือ เมืองธนบุรีเดิมในสมัยที่กรุงศรีอยุธยาเป็นราชธานี ตั้งอยู่ที่วัดศาลา 4 หน้า (วัดคูหาสวรรค์ ปัจจุบัน) ในคลองบางกอกใหญ่ จากเมืองเก่ามาก็ถึงวัดราชคฤห์ก่อนจึงเรียกวัดราชคฤห์ว่า "วัดบางยี่เรือใน เหนือ" ส่วนวัดจันทารามอยู่กลางจึงเรียกว่า "วัดบางยี่เรือกลาง" ถัดมาก็ถึงวัดอินทาราม จึงเรียกว่า "วัดบางยี่เรือนอก (ใต้)" 

ในสมัยโบราณนั้นไม่มีการตั้งชื่อวัดเป็นกิจจะลักษณะหรือเป็นทางการเหมือนอย่างในสมัยปัจจุบัน จะเรียกชื่อวัดจากที่ตั้ง ตำบล ที่ตั้งอยู่และถ้าตำบลนั้นมีหลายวัดด้วยกันและอยู่ใกล้กันเป็นลำดับซึ่งอาจกำหนดจากตัวเมืองได้ว่า "ใน" "กลาง" และ"นอก" ก็จะเรียกวัดที่อยู่ใกล้ว่า "วัดใน" วัดถัดไปก็เรียกว่า "วัดกลาง" และวัดสุดท้ายก็ เรียกว่า "วัดนอก" ตามแต่ที่จะเข้าใจกันตามยุคสมัยหรือเรียกตามสถานที่ 

วัดจันทาราม เป็นวัดโบราณมีอายุยาวนานกว่า 100 ปี ตามตำนานพระอารามหลวงโดยสังเขป พระนิพนธ์ในสมเด็จพระเจ้าบรมวงศ์เธอ กรมพระยาดำรงราชานุภาพ และพระราชพงศาวดารกรุงรัตนโกสินทร์ ในสมัยรัชกาลที่ 3 ของเจ้าพระยาทิพากรวงศ์ ให้ข้อมูลที่ตรงกันคือ พระยาสุรเสนา (ขุนเณร) เป็นผู้สร้าง และพระบาทสมเด็จพระนั่งเกล้าเจ้าอยู่หัว รัชกาลที่ 3 ทรงปฏิสังขรณ์แล้วได้พระราชทานนามให้ใหม่ว่า "วัดจันทาราม" แต่วัดนี้จะสร้างเมื่อไรไม่มีหลักฐานที่จะให้ค้นคว้าอ้างอิงได้ 

ในพระอุโบสถวัดจันทารามวรวิหารมีพระพุทธรูปปางห้ามสมุทรทรงเทริดซึ่งประทับอยู่ภายใน ซึ่งกรมศิลปากรขึ้นทะเบียนไว้ เมื่อทางกรมศิลปากรไม่ขัดข้องในการจุบูรณะซ่อมแซม ได้สั่งเจ้าหน้าที่มาตรวจสอบสภาพของพระอุโบสถและได้แจ้งให้ทราบ ภาพจิตรกรรมฝาผนังเป็นศิลปะจีน เครื่องสูงของจีนเขียนด้วยมืออาสาอย่างประณีต จึงได้อนุรักษ์ไว้ทั้งสภาพจิตรกรรมฝาผนังและลายเพดาน แต่ทางวัดขออนุญาตเพิ่มเติมส่วนที่ชำรุดไปโดยจะไม่เขียนภาพทับของเก่า จะหาช่างจากกรมศิลปากรที่เชื่อถือและรับรองให้เขียนภาพได้ จึงได้เขียนภาพจิตรกรรมฝาผนังเพิ่มเติมดังที่ได้ปรากฏอยู่ขณะนี้

## อ้างอิง

## ดูเพิ่ม
* 
* วัดอินทารามวรวิหาร (วัดบางยี่เรือบน)
* วัดราชคฤห์ (วัดบางยี่เรือล่าง)

จันทารามวรวิหาร
จันทารามวรวิหาร
จันทารามวรวิหาร
หมวดหมู่:โบราณสถานในเขตธนบุรี
AGROVOC

**AGROVOC** ได้ถูกพัฒนาขึ้นในปี 1980 โดยเป็นอรรถาภิธานศัพท์พหุภาษาแบบมีโครงสร้าง ในด้านการเกษตร วนศาสตร์ การประมง อาหาร โภชนาการ และสาขาที่เกี่ยวข้อง (เช่น สิ่งแวดล้อม) อรรถาภิธานนี้เป็นคำศัพท์มาตรฐานที่กำหนดคำดรรชนีให้ถูกต้องตรงกัน ทั้งนี้เพื่อช่วยให้การสืบค้นสารสนเทศมีประสิทธิภาพ และยังช่วยขยายผลการสืบค้นสารสนเทศให้มีความครอบคลุมและกว้างขวางยิ่งขึ้น ในช่วง 20 ปีที่ผ่านมา AGROVOC เป็นเครื่องมือที่ให้องค์กรต่างๆ ใส่องค์ความรู้ และพัฒนาออนโทโลยี เพื่อให้มีความสามารถในการสืบค้นได้ แต่ในปัจจุบัน AGROVOC ได้ถูกพัฒนาขึ้นเป็นแม่ข่ายทางมโนทัศน์ (Concept Server) ซึ่งเปรียบเสมือนอรรถาภิธานคำศัพท์ (Term-based thesaurus)

AGROVOC ได้ถูกใช้งานโดยกลุ่มคนทั่วโลก เช่นนักวิจัย บรรณารักษ์ ผู้จัดการเทคโนโลยีสารสนเทศ และบุคคลอื่นๆ เพื่อใช้ในการทำดรรชนี การค้นคืน และการจัดการข้อมูลที่เกี่ยวข้องกันในด้านสารสนเทศทางการเกษตร สิ่งสำคัญก็คือการทำให้การอธิบายเชิงความหมายมีมาตรฐาน ทั้งนี้เพื่อทำให้ระบบต่างๆ สามารถทำงานประสานกันได้ และเพื่อให้ผู้ใช้สามารถเข้าถึงแหล่งข้อมูลให้กว้างขึ้น

อรรถาภิธานศัพท์เกษตร AGROVOC ประกอบด้วยคำศัพท์ใน 6 ภาษาหลัก คือ ภาษาอังกฤษ ภาษาฝรั่งเศส ภาษาสเปน ภาษาอาหรับ ภาษาจีน ภาษารัสเซีย และได้ถูกแปลเป็นภาษาอื่น ๆ อีก ได้แก่ ภาษาเช็ก ภาษาเปอร์เซีย ภาษาเยอรมัน ภาษาฮินดี ภาษาฮังการี ภาษาอิตาลี ภาษาญี่ปุ่น ภาษาเกาหลี ภาษาลาว ภาษาโปแลนด์ ภาษาโปรตุเกส ภาษาสโลวัก และภาษาไทย สำหรับคำศัพท์ในภาษามลายู ภาษามอลโดวา ภาษาเตลูกู ภาษาตุรกี และภาษายูเครน

## The AGROVOC Concept Server
ในปัจจุบันได้มีการเปลี่ยน AGROVOC จากอรรถาภิธานคำศัพท์ (Term-based thesaurus) ซึ่งมีชนิดของความสัมพันธ์แบบเก่า (BT, NT, RT และ UF) ให้มาเป็น Concept-based System ซึ่งปัจจุบันเรียกว่า AGROVOC Concept Server (CS) โดยที่ AGROVOC Concept Server นี้ ผู้ใช้สามารถเพิ่มชนิดของความสัมพันธ์ใหม่ได้เช่น ความสัมพันธ์แบบเฉพาะระหว่างมโนทัศน์ หรือความสัมพันธ์ในแบบหลายภาษา เช่น คำเหมือน (has synonym) คำแปล (has translation) โดยที่ทั้งหมดนี้เป็นโครงสร้างทรัพยากรและคำศัทพ์ทางการเกษตรที่เป็นมาตรฐาน สำหรับผู้ใช้ที่หลากหลายและระบบที่แตกต่างกันทั่วโลก

## The Concept Server Workbench
Concept Server Workbench มีสภาพแวดล้อมทำงานบบเว็บ เพื่อที่จะจัดเก็บ AGROVOC Concept Server เครื่องมือนี้สนับสนุนการบำรุงรักษาข้อมูลแม่ข่ายมโนทัศน์ (Concept Server) โดยอนุญาตให้ผู้ใช้สามารถ เพิ่ม แก้ไข และลบ คำ (Term) และมโนทัศน์ (Concept)ได้ พร้อมทั้งสร้างความสัมพันธ์ระหว่างคำหรือมโนทัศน์เหล่านั้นในสภาวะแวดล้อมที่ทำงานร่วมกันจากต่างสถานที่ โดยเครื่องมือนี้มีระบบจัดการผู้ใช้งาน และมีคุณสมบัติการจัดกลุ่มผู้ใช้งาน ได้แก่ขั้นตอนการบำรุงรักษา การตรวจสอบความถูกต้อง การส่งออกข้อมูล การตรวจสอบคุณภาพของกลุ่มข้อมูล (เช่น ตรวจสอบความสอดคล้องของข้อมูล)

ระบบนี้สามารถเข้าใช้ได้โดยไม่เสียค่าใช้จ่าย โดยให้บริการด้านกลุ่มมโนทัศน์ (Concept) ทางการเกษตร และเป็นจุดเริ่มต้นสำหรับการพัฒนาออนโทโลยีในกลุ่มโดเมนเฉพาะด้าน

## รูปแบบ

อรรถาภิธานศัพท์เกษตร AGROVOC สามารถดาวน์โหลดได้โดยไม่เสียค่าใช้จ่าย โดยฐานข้อมูลคำศัพท์มีให้เลือกในหลายรูปแบบ ได้แก่ 

## แหล่งข้อมูลอื่น
* มาตรฐานการจัดการสารสนเทศการเกษตร
* AGRIS

## แหล่งข้อมูลอื่น
* AGROVOC
* AGROVOC SPARQL
* AGROVOC Skosmos

หมวดหมู่:การแทนความรู้
หมวดหมู่:เกษตรกรรม
พาราฟิน

**พาราฟิน** หรือ **เคโรซีน** เป็นผลิตภัณฑ์ปิโตรเลียมซึ่งกลั่นแยกออกจากน้ำมันดิบ จุดหลอมเหลวประมาณ 47-64 องศาเซลเซียส จุดเดือดประมาณ 150-275 องศาเซลเซียส ไม่ละลายในน้ำ สามารถใช้ประโยชน์ได้มากมาย และ มีหลายสถานะด้วยกัน

## การใช้งาน หรือ ประโยชน์ตามสถานะ)
* แก๊ส
** ใช้เป็นเชื้อเพลิง
* ของเหลว
** ใช้เป็นเชื้อเพลิง
** ใช้เป็นยารักษาโรค
** ใช้ในการทำครัว
* ของแข็ง (ในรูปขี้ผึ้ง)
** ใช้ผลิตเทียน
** ใช้เคลือบกระดาษบางชนิด 
** ใช้เคลือบเสื้อผ้า
** ใช้เป็นส่วนผสมทำยาหม่อง
** ใช้ทาปาก-ผิว เพื่อลดความหยาบกร้าน (เพิ่มความชุ่มชื้น

## พาราฟิน แว็กซ์

พาราฟิน แว็กซ์ (Paraffin wax) คือ เป็นชื่อสามัญของแว็กซ์ที่เป็นสารประกอบประเภทไฮโดรคาร์บอน เป็นแว็กซ์ที่จัดอยู่ในกลุ่มปิโตรเลียมแว็กซ์ (Petroleum wax) โดยมีสูตรโครงสร้างทางเคมี คือ CnH2n+2 จำนวนคาร์บอนในห่วงโซ่โมเลกุล 19-36 อะตอม (C19-C36) มีลักษณะเป็นของแข็ง มีสีเหลืองอ่อนถึงขาว มีจุดหลอมเหลว อยู่ที่ระหว่าง 48-68 องศาเซลเซียส 

### คุณสมบัติทางเคมีของพาราฟิน แว็กซ์

* ลักษณะ/รูปร่าง		                                                    แบบแผ่น/แบบเม็ด
* สี		                                                                    ขาว	
* ค่าพีเอช ความเป็นกรด/เบส		                                   5.8-6.3	
* ปริมาณน้ำมันในแว็กซ์ (%ของน้ำหนักแว็กซ์)                     0.1%-5%
* กลิ่น		                                                                  เล็กน้อย	
* ค่าความถ่วงจำเพาะ (กรัม ต่อลบ.ซม.)	                 0.82-0.92
* จุดหลอมเหลว (องศาเซลเซียส)	                 48-68	
* จุดเริ่มกลับแข็งตัว (วุ้น) (องศาเซลเซียส)                 66-69
* จุดวาบไฟ (องศาเซลเซียส)	                                                 204-271	
* จุดเริ่มติดไฟ (องศาเซลเซียส)	                                  238-263	
* จุดเดือด (องศาเซลเซียส)		                 350-430	
* ค่าความหนืดที่ 100 องศาเซลเซียส (เซนติสโตก)	                  3.1-7.1
* จำนวนคาร์บอนในห่วงโซ่โมเลกุล	-	                  9-36
* ค่าความอ่อนแข็งที่อุณหภูมิ 25 องศาเซลเซียส		  20 max/ค่าสูงสุด

### การจำแนกประเภท

พาราฟิน แว็กซ์ แบ่งเกรดโดยการใช้ปริมาณน้ำมันในแว็กซ์ (Oil Content)
โดยแบ่งออกได้เป็น  3 เกรด ดังนี้ 

# พาราฟิน แว็กซ์ ฟูลลี่ รีไฟน์  (Paraffin wax Fully refined) จะมีค่าของปริมาณน้ำมันในแว็กซ์ ตั้งแต่ 0.1% - 0.5%ของน้ำหนักพาราฟิน แว็กซ์ (%wt)
# พาราฟิน แว็กซ์ เซมิ รีไฟน์  (Paraffin wax Semi refined) จะมีค่าของปริมาณน้ำมันในแว็กซ์ ตั้งแต่ 0.5% -1.5% ของน้ำหนักพาราฟิน แว็กซ์ (%wt)
# พาราฟิน แว็กซ์ เซมิ รีไฟน์  (Paraffin wax Semi refined) หรือ สแลค แว็กซ์  (Slack wax) จะมีค่าของปริมาณน้ำมันในแว็กซ์ ตั้งแต่ 3 % - 5% ของน้ำหนักพาราฟิน แว็กซ์ (%wt)

พาราฟิน แว็กซ์ แบ่งออกได้เป็น  2 ลักษณะ  ดังนี้
	     
# พาราฟิน แว็กซ์แบบแผ่น  (Slab form)       
# พาราฟิน แว็กซ์แบบเม็ด  (Granule form)

### กระบวนการผลิตพาราฟิน แว็กซ์

พาราฟิน แว็กซ์ เป็นแว็กซ์ที่ได้มาจากกากส่วนที่เหลือ ที่ได้จากกระบวนการกลั่นน้ำมันดิบ โดยกระบวนการกลั่นน้ำมันแบบหอกลั่นลำดับส่วน ไขหรือกากแว็กซ์ที่ได้จากกระบวนการกลั่นนี้ 
เรียกว่า สแลค แว็กซ์ (Slack wax) ซึ่งยังมีปริมาณน้ำมันในแว็กซ์สูง นำสแลค แว็กซ์ ที่ได้ มาผ่านกระบวนการการสกัดน้ำมันออกจากแว็กซ์ เพื่อให้ได้พาราฟิน แว็กซ์ ที่มีปริมาณน้ำมันในแว็กซ์ตามค่ามาตรฐานของพาราฟิน แว็กซ์ที่สามารถนำมาใช้ทำเทียนและใช้ประโยชน์ในอุตสาหกรรมอื่นๆ

หมวดหมู่:ไข
หมวดหมู่:เชื้อเพลิง
หมวดหมู่:ผลิตภัณฑ์ปิโตรเลียม
หมวดหมู่:วัตถุเจือปนอาหาร
คณะวิทยาศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง

**คณะวิทยาศาสตร์ [[สถาบันเทคโนโลยีพระจอมเกล้าเจ้าคุณทหารลาดกระบัง]]** เดิมสังกัดอยู่ในคณะครุศาสตร์อุตสาหกรรมและวิทยาศาสตร์ โดยเปิดสอนแก่วิชาวิทยาศาสตร์พื้นฐานให้แก่นักศึกษาคณะต่าง ๆ ของสถาบันมาตั้งแต่ปี พ.ศ. 2520 หลังจากนั้น ในปี พ.ศ. 2525 ได้เปิดสอนนักศึกษาเพื่อผลิตบัณฑิตระดับปริญญาตรีเป็นรุ่นแรกในหลักสูตรวิทยาศาสตร์บัณฑิตสาขาเคมีอุตสาหกรรม ฟิสิกส์ประยุกต์ และสถิติประยุกต์ ต่อมาในปีการศึกษา 2527 และปีการศึกษา 2528 ได้เปิดสอนนักศึกษาเพื่อผลิตบัณฑิตสาขาคณิตศาสตร์ประยุกต์และสาขาเทคโนโลยีชีวภาพ จาการขยายภาระหน้าที่ความรับผิดชอบ จึงได้มีพระราชกฤษฎีกาจัดตั้งคณะวิทยาศาสตร์ขึ้นเมื่อวันที่ 8 ธันวาคม 2531 ปัจจุบัน คณะเปิดสอนในระดับปริญญาตรี 13 สาขาวิชา ปริญญาโท 11 สาขาวิชา และปริญญาเอก 3 สาขาวิชา

## ประวัติ
คณะวิทยาศาสตร์ สถาบันเทคโนโลยีพระจอมเกล้าเจ้าคุณทหารลาดกระบังก่อตั้งขึ้นในปี พ.ศ. 2520 โดยเป็นส่วนหนึ่งของคณะครุศาสตร์
อุตสาหกรรมและวิทยาศาสตร์ ต่อมาในปีการศึกษา พ.ศ. 2525 ได้เปิดสอนนักศึกษาระดับปริญญาตรีเป็นรุ่นแรกในหลักสูตรวิทยาศาสตร์บัณฑิตสาขาเคมีอุตสาหกรรม, ฟิสิกส์ประยุกต์ และ สถิติประยุกต์ ในปีพ.ศ. 2527 ถึงปีพ.ศ. 2528 ได้เปิดสอนสาขาคณิตศาสตร์ประยุกต์และสาขาเทคโนโลยีชีวภาพเพิ่มขึ้นตามลำดับ เมื่อวันที่ 8 ธันวาคม พ.ศ. 2531 ได้มีพระราชกฤษฎีกาจัดตั้งคณะวิทยาศาสตร์ขึ้น คณะวิทยาศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง และได้เปิดสอนระดับปริญญาโทเป็นครั้งแรกในปี พ.ศ. 2532 ในสาขาวิชาฟิสิกส์ประยุกต์ ส่วนปริญญาเอกได้เปิดสอนครั้งแรกในปี พ.ศ. 2543 ปัจจุบันทำการเปิดสอนทั้งหมด 6 ภาควิชา เป็นระดับปริญญาตรี 9 สาขาวิชา ระดับปริญญาโท 9 สาขาวิชา และปริญญาเอก 5 สาขาวิชา

## หน่วยงาน
ปัจจุบัน แบ่งเป็น 6 ภาควิชา

## สัญลักษณ์ประจำคณะวิทยาศาสตร์
thumb|right|ดอกราชพฤกษ์เป็นหนึ่งในสัญลักษณ์ของคณะวิทยาศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
* **สัญลักษณ์คณะ** คือ อะตอม
* **ดอกไม้ประจำคณะ ** คือ ดอกราชพฤกษ์
* **สีประจำคณะ** คือ สีเหลือง

## คณาจารย์ที่มีชื่อเสียง
คณะวิทยาศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง มีคณาจารย์ได้รับรางวัลในระดับชาติ ได้แก่ 
* รศ.ดร. นราธิป วิทยากร ได้รับรางวัลนักวิทยาศาสตร์รุ่นใหม่ ปี พ.ศ. 2551

## อ้างอิง

## ดูเพิ่ม
* สถาบันเทคโนโลยีพระจอมเกล้าเจ้าคุณทหารลาดกระบัง

## แหล่งข้อมูลอื่น
* คณะวิทยาศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง

พระจอมเกล้าเจ้าคุณทหารลาดกระบัง
หมวดหมู่:สถาบันเทคโนโลยีพระจอมเกล้าเจ้าคุณทหารลาดกระบัง
โรเกอร์พาร์ก

**สนามโรเกอร์พาร์ก** (Roker Park) เคยถูกใช้เป็นหนึ่งในสนามที่ใช้จัดการแข่งขันฟุตบอลโลกในปี 1966 ที่ประเทศอังกฤษเป็นเจ้าภาพ ซันเดอร์แลนด์เคยใช้สนามแห่งนี้เป็นสนามเหย้า ในการแข่งขันฟุตบอลตั่งแต่ปี ค.ศ. 1898 จนถึงปี ค.ศ. 1997 และได้มีการสร้างสนามสเตเดียมออฟไลท์ (Stadium of Light) ขึ้นมาใช้แทน

สถิติความจุของผู้ชมที่สนาม โรเกอร์พาร์ก เคยทำไว้เมื่อปี 1933 เป็นการแข่งขันเอฟเอคัพ รอบที่ 6 กับทีมดาร์บีเคาน์ตี ผู้ชม 75,118 คน (ความจุเต็มที่ตามที่ออกแบบไว้ 60,000 คน)

และในปี 1997 ก็ได้มีการรือถอนสนามเพื่อนำพื้นที่ไปจัดสรรทำเป็นพื้นที่เพื่อที่อยู่อาศัย

## ดูเพิ่ม
* สโมสรฟุตบอลซันเดอร์แลนด์
* สเตเดียมออฟไลต์

หมวดหมู่:สนามฟุตบอลในอังกฤษที่ปิดไปแล้ว
หมวดหมู่:สิ่งก่อสร้างในซันเดอร์แลนด์
หมวดหมู่:สนามกีฬาฟุตบอลโลก 1966
หมวดหมู่:สนามกีฬาที่สร้างเสร็จในปี พ.ศ. 2440
หมวดหมู่:สนามกีฬาที่ถูกรื้อถอนในปี พ.ศ. 2541
โคด

**โคด** หรือ **โค้ด** (code) อาจหมายถึง
* รหัส
* รหัสต้นทาง
โอกุสต์ ปาวี

**โอกุสต์ ปาวี** มีชื่อเต็มว่า **ฌ็อง มารี โอกุสต์ ปาวี** (; 31 พฤษภาคม ค.ศ. 1847 – 7 พฤษภาคม ค.ศ. 1925) นักสำรวจชาวฝรั่งเศส ผู้สำรวจดินแดนบริเวณฝั่งแม่น้ำโขง เคยเป็นกงสุลฝรั่งเศสประจำกรุงเทพมหานครเมื่อเดือนมิถุนายน ค.ศ. 1892

ปาวีเป็นผู้ยื่นคำขาดต่อพระบาทสมเด็จพระจุลจอมเกล้าเจ้าอยู่หัว ในกรณีวิกฤตการณ์ ร.ศ. 112 ให้สยามยกดินแดนฝั่งขวาของแม่น้ำโขงที่กำลังมีเรื่องพิพาทให้ฝรั่งเศสทั้งหมด แต่เมื่อสยามให้คำตอบไม่เป็นที่พอใจ ปาวีจึงเดินทางออกจากราชอาณาจักรสยามทันที ถือเป็นการตัดความสัมพันธ์ทางการทูต จากนั้นกองทัพเรือฝรั่งเศสได้ยกเรือรบ ประกอบด้วยเรือแอ็งกงสต็อง เรือกอแม็ต และเรือฌ็อง บาติสต์ แซ เข้ามาปิดอ่าวไทย ทำให้สยามยอมปฏิบัติตามข้อเรียกร้องและยกดินแดนลาวทั้งหมดให้แก่ฝรั่งเศส เป็นพื้นที่ประมาณ 143,800 ตารางกิโลเมตร

ต่อมา เขาดำรงตำแหน่งข้าหลวงใหญ่ของดินแดนใหม่ ทางฝรั่งเศสได้สร้างอนุสาวรีย์ของปาวีกำลังได้รับการกราบไหว้จากชาย-หญิงลาว ตั้งอยู่ในกรุงเวียงจันทน์ ซึ่งหลังจากประเทศลาวได้รับเอกราช อนุสาวรีย์ของปาวีได้ถูกแยกชิ้นส่วนนำไปทิ้งแม่น้ำโขง ต่อมาสถานทูตฝรั่งเศสประจำกรุงเวียงจันทน์ได้กู้นำไปเก็บรักษาไว้ที่สถานทูต ส่วนรูปหล่อชาย-หญิงลาว นำไปเก็บรักษาที่สนามหน้าหอพระแก้ว กรุงเวียงจันทน์

## ในวัฒนธรรมสมัยนิยม
มีนักแสดงผู้รับบท โอกุสต์ ปาวี ได้แก่

* เฮิร์ฟ ฟิลลิป จากภาพยนตร์เรื่อง ทวิภพ (2547)

## อ้างอิง
 

       

หมวดหมู่:บุคคลที่เกิดในปี พ.ศ. 2390
อโอกุสต์ ปาวี   
หมวดหมู่:ชาวฝรั่งเศสในประเทศไทย
หมวดหมู่:นักสำรวจชาวฝรั่งเศส
หมวดหมู่:บุคคลจากจังหวัดโกต-ดาร์มอร์
หมวดหมู่:บุคคลในสงครามฝรั่งเศส-สยาม
หมวดหมู่:ความสัมพันธ์ไทย–ฝรั่งเศส
หมวดหมู่:สนธิสัญญาสยาม–ฝรั่งเศส ร.ศ. 112
หมวดหมู่:บุคคลในประวัติศาสตร์กรุงรัตนโกสินทร์
วิภูแถลง พัฒนภูมิไท

**วิภูแถลง พัฒนภูมิไท** (เกิด 26 พฤษภาคม พ.ศ. 2494) อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย ผู้ก่อตั้งและโฆษกกลุ่มคนวันเสาร์ไม่เอาเผด็จการ ที่ออกมาเคลื่อนไหวต่อต้าน คมช. เป็นแนวร่วมกับกลุ่มวิทยุชุมชนคนรักทักษิณของชินวัตร หาบุญผาด ต่อมาเข้าร่วมเป็น 1 ใน 8 แกนนำกลุ่ม นปก. ที่เคลื่อนไหวต่อต้าน คมช.

## ประวัติ
วิภูแถลง พัฒนภูมิไท เกิดเมื่อวันที่ 26 พฤษภาคม พ.ศ. 2494 ที่ตำบลคูหาสวรรค์ อำเภอเมือง จังหวัดพัทลุง เป็นบุตรของนายผอม รองขุน กับนางสวน รองขุน ชื่อเดิมว่า แถลง รองขุน ปัจจุบันนายวิภูแถลง มีสถานภาพหย่า มีบุตร 1 คน คือ นางสาววริษฐา พัฒนภูมิไท

วิภูแถลง เคยเป็นอาจารย์สอนที่โรงเรียนสตรีพัทลุง ต่อมาย้ายมาสอนที่โรงเรียนศรีพฤฒาที่อยู่ในหมู่บ้านนักกีฬา ลาออกจากอาจารย์มาทำธุรกิจอสังหาริมทรัพย์แถวดอนเมืองอยู่พักหนึ่ง

## การเมือง
ในการเลือกตั้ง พ.ศ. 2554 ได้ลงสมัครรับเลือกตั้ง สส.แบบบัญชีรายชื่อ ลำดับที่ 46 สังกัดพรรคเพื่อไทย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 45

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองพัทลุง
หมวดหมู่:ครูชาวไทย
หมวดหมู่:บุคคลจากโรงเรียนสตรีพัทลุง
หมวดหมู่:บุคคลจากโรงเรียนศรีพฤฒา
หมวดหมู่:นักธุรกิจชาวไทย
หมวดหมู่:นักการเมืองจากจังหวัดพัทลุง
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคเพื่อไทย
หมวดหมู่:พรรคไทยรักษาชาติ
หมวดหมู่:การเมืองภาคประชาชน
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
ชินวัฒน์ หาบุญพาด

**ชินวัฒน์ หาบุญพาด** (เกิด 22 พฤษภาคม พ.ศ. 2496) อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย อดีตที่ปรึกษารัฐมนตรีว่าการกระทรวงคมนาคม ในรัฐบาลยิ่งลักษณ์ ชินวัตร นายกสมาคมพิทักษ์ผลประโยชน์ผู้ขับรถแท็กซี่ ซึ่งเป็นกลุ่มผู้ขับรถแท็กซี่ ที่ชื่นชอบ ทักษิณ ชินวัตร ผู้ก่อตั้งและผู้จัดรายการของสถานีวิทยุชุมชนคนแท็กซี่ เอฟเอ็ม 92.75 เมกกะเฮิร์ทซ์ และเอฟเอ็ม 107.5 เมกกะเฮิร์ทซ์ และแกนนำแนวร่วมประชาธิปไตยต่อต้านเผด็จการแห่งชาติ รุ่นที่ 2

## ประวัติ
ชินวัฒน์ หาบุญพาด เกิดเมื่อวันที่ 22 พฤษภาคม พ.ศ. 2496 อำเภอโป่งน้ำร้อน จังหวัดจันทบุรี เป็นนายกสมาคมพิทักษ์ผลประโยชน์ผู้ขับรถแท๊กซี่ เป็นนักจัดรายการคลื่นวิทยุชุมชนคนแท็กซี่ เข้ามาเคลื่อนไหวทางการเมือง โดยเข้ามาสนับสนุน ทักษิณ ชินวัตร อดีตนายกรัฐมนตรี เรียกร้องให้มีการเลือกตั้งสมาชิกสภาผู้แทนราษฎร เมื่อวันที่ 2 เมษายน พ.ศ. 2549 รวมทั้งร่วมกับกลุ่มคาราวานคนจนที่สวนจตุจักร และร่วมเข้าปิดล้อมอาคารเนชั่นทาวเวอร์ ที่ตั้งบริษัท เนชั่นมัลติมีเดีย กรุ๊ป จำกัด (มหาชน) จากนั้นในเดือนพฤษภาคม พ.ศ. 2549 ร่วมกับพวก 10 คนเข้ารื้อเต๊นท์ เวที และเครื่องขยายเสียงของกลุ่มพันธมิตรประชาชนเพื่อประชาธิปไตย ที่หน้าสำนักงานคณะกรรมการการเลือกตั้งที่อาคารศรีจุลทรัพย์ โดยนอกจากจะเป็นแกนนำกลุ่มคาราวานคนจนแล้ว ยังมีบทบาทอยู่ใน"ชมรมคนรักชาติ" ของประยูร ครองยศ เจ้าของรายการวิทยุ"เมืองไทยรายวัน" ด้วย

วิทยุชุมชนคนแท็กซี่ของชินวัฒน์เฟื่องฟูอย่างมากในสมัยเนวิน ชิดชอบ เป็นรัฐมนตรีประจำสำนักนายกรัฐมนตรี รับหน้าที่แก้ปัญหาจราจร ช่วงที่ ยูนิตี้เรดิโอ เอฟเอ็ม 89.75 วิทยุชุมชนเพื่อความสมานฉันท์ของคนในชาติ เปิดดำเนินการชูพงศ์และชินวัฒน์ ก็มีชื่อเป็นผู้ดำเนินรายการร่วมกับ จตุพร พรหมพันธุ์ และณัฐวุฒิ ใสยเกื้อ

## งานการเมือง
ในช่วงการต้านรัฐประหารของคณะมนตรีความมั่นคงแห่งชาติ (คมช.) ชินวัฒน์เข้าร่วมกับกลุ่มแนวร่วมประชาธิปไตยต่อต้านเผด็จการแห่งชาติ (นปช.) โดยได้รับเลือกให้เป็นหนึ่งในแกนนำรุ่นที่ 2 และได้รับเลือกให้ลงสมัคร ส.ส.ในระบบบัญชีรายชื่อ พรรคเพื่อไทย ลำดับที่ 72 ในการเลือกตั้ง พ.ศ. 2554 แต่ไม่ได้รับเลือกตั้ง  ต่อมาได้เลื่อนขึ้นเป็นสมาชิกสภาผู้แทนราษฎรแทนพลตำรวจเอก ประชา พรหมนอก

## เครื่องราชอิสริยาภรณ์

## อ้างอิง

## แหล่งข้อมูลอื่น
* เว็บไซต์สถานีวิทยุชุมชนคนแท็กซี่ เอฟเอ็ม 92.75 เมกกะเฮิร์ทซ์ และ เอฟเอ็ม 107.5 เมกกะเฮิร์ทซ์ 

หมวดหมู่:นักเคลื่อนไหวชาวไทย
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:คนขับรถแท็กซี่ชาวไทย
หมวดหมู่:นักจัดรายการวิทยุชาวไทย
หมวดหมู่:นักการเมืองจากจังหวัดจันทบุรี
หมวดหมู่:นักการเมืองพรรคเพื่อไทย
หมวดหมู่:พรรคพลัง
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ต.ม.
หมวดหมู่:สมาชิกสภาผู้แทนราษฎรไทยแบบบัญชีรายชื่อ
ฟุตบอลโลกหญิง

**ฟุตบอลโลกหญิง** () เป็นการแข่งขันฟุตบอลในระดับโลกสำหรับทีมชาติทีมหญิงเช่นเดียวกับ ฟุตบอลโลก จัดขึ้นครั้งแรกที่ประเทศจีน เมื่อปี พ.ศ. 2534 ทีมชนะเลิศการแข่งขันครั้งล่าสุดคือทีมชาติสเปน ที่ชนะในการแข่งขัน ฟุตบอลโลกหญิง 2023

ในการแข่งขันฟุตบอลโลกหญิง 9 ครั้ง มีชาติที่ชนะในการแข่งขัน 5 ชาติ คือทีมชาติสหรัฐ ชนะ 4 ครั้ง, ทีมชาติเยอรมนี ชนะ 2 ครั้ง และ ทีมชาตินอร์เวย์, ทีมชาติญี่ปุ่น และทีมชาติสเปน ชนะ 1 ครั้ง

## ประวัติ

### ขยายเป็น 32 ทีม
ในช่วงเริ่มต้นการแข่งขันในปี ค.ศ. 1991 มีโควต้าในการแข่ง 12 ทีม ต่อมาได้มีการขยายเป็น 16 ทีมในปี ค.ศ. 1999 จากนั้นขยายเป็น 24 ทีมในปี ค.ศ. 2015 และขยายเป็น 32 ทีมในปี ค.ศ. 2023 โดยโควต้าของแต่ละทวีปในปัจจุบันมีดังนี้
* เอเอฟซี : 5 ทีม
* ซีเอเอฟ : 4 ทีม
* คอนคาแคฟ : 4 ทีม
* คอนเมบอล : 3 ทีม
* โอเอฟซี : 1 ทีม
* ยูฟ่า : 11 ทีม
* ประเทศเจ้าภาพ : 1 ทีม
* รายการเพลย์ออฟ : 3 ทีม

## เจ้าภาพ

thumb|560px|center|แผนที่เจ้าภาพฟุตบอลโลกหญิงระหว่าง 1991-2023 เขียว: หนึ่ง; เขียวเข้ม: สอง; เขียวอ่อน: มีแผน

## การแข่งขัน

thumb|560px|center|แผนที่ของทีมประเทศต่าง ๆ กับผลงานที่ดีที่สุด

### ผลการแข่งขันที่ผ่านมา

## รางวัลฟุตบอลโลกหญิง

เมื่อจบการแข่งขันฟุตบอลโลกรอบสุดท้ายในแต่ละปี จะมีการจัดรางวัลให้กับทีมและผู้เล่นในด้านต่าง ๆ ในปัจจุบันมี 5 รางวัล

* รางวัลบอลทองคำ สำหรับผู้เล่นยอดเยี่ยม พิจารณาจากการลงคะแนนของสมาชิกสื่อมวลชน และรางวัลบอลเงินและบอลทองแดง ให้กับผู้เล่นยอดเยี่ยมอันดับ 2 และ 3 ตามลำดับ

* รางวัลรองเท้าทองคำ สำหรับผู้ทำประตูสูงสุดในฟุตบอลโลกรอบสุดท้ายในแต่ละปี

* รางวัลถุงมือทองคำ มอบให้กับผู้รักษาประตูยอดเยี่ยม ตัดสินโดยกลุ่มศึกษาด้านเทคนิคฟีฟ่า

* รางวัลทีมที่เล่นขาวสะอาด สำหรับทีมเล่นที่มีสถิติการเล่นขาวสะอาดที่สุด นับจากระบบการให้คะแนนและเกณฑ์ของคณะกรรมการการเล่นอย่างขาวสะอาดของฟีฟ่า

* รางวัลทีมที่น่าสนใจ หรือทีมที่เล่นได้สนุกที่สุด สำหรับทีมที่ให้ความบันเทิงกับผู้ชมมากที่สุดในการแข่งขันฟุตบอลโลก ตัดสินจากแบบสำรวจจากผู้ชม

## การบันทึกและสถิติ
### สุดยอดผู้ทำแต้มของระยะเวลาทั้งหมด

## ดูเพิ่ม
* ฟุตบอลโลกหญิงอายุไม่เกิน 20 ปี
* ฟุตบอลโลกหญิงอายุไม่เกิน 17 ปี
* ฟุตบอลโลก

## อ้างอิง

## แหล่งข้อมูลอื่น
* เว็บไซต์ฟุตบอลโลกหญิงอย่างเป็นทางการ 


ฟ
เพรสสิเดนท์สคัพ

**การแข่งขันกอล์ฟเพรสสิเดนท์สคัพ (The Presidents Cup)** เป็นการแข่งขันกอล์ฟประเภททีม ระหว่างทีมสหรัฐอเมริกา กับทีมนานาชาติ (ยกเว้นผู้เล่นจากทวีปยุโรป) จัดการแข่งขันทุกสองปี การแข่งขันครั้งแรกจัดขึ้นในปี ค.ศ. 1994 แต่ละทีมจะมีผู้เล่นทีมละ 12 คน โดย 10 คน คัดเลือกจากอันดับโลก อีก 2 คนที่เหลือเป็นสิทธิ์ของกัปตันทีมที่จะเลือกผู้เล่นที่เหมาะสม 

ในปี ค.ศ.2007 จัดขึ้นระหว่างวันที่ 27-30 กันยายน ที่สนามรอยัล มอนทรีออล กอล์ฟ คลับ ในประเทศแคนาดา กัปตันทีมสหรัฐคือ แจ๊ค นิคลอส ส่วนกัปตันทีมนานาชาติคือ แกรี เพลย์เยอร์ เป็นการแข่งขันครั้งที่ 7 การแข่งขัน 6 ครั้งก่อนหน้า ทีมสหรัฐชนะ 4 ครั้ง ทีมนานาชาติชนะ 1 ครั้ง เสมอกัน 1 ครั้ง

การแข่งขันในปัจจุบันแบ่งออกเป็น 4 วัน ในวันพฤหัสบดีถึงวันอาทิตย์ ทั้งหมด 34 แมทช์ ใช้การแข่งขันแบบแมทช์เพลย์ ในรูปแบบ**โฟร์บอล** และ **โฟร์ซัม** ในสามวันแรก ส่วนในวันสุดท้ายจะแข่งประเภทเดี่ยว ทีมชนะหรือผู้ชนะในแต่ละแมทช์จะได้ 1 คะแนน ถ้าเสมอกันหลังจากจบ 18 หลุมจะได้ทีมละครึ่งคะแนน เว้นแต่การแข่งขันประเภทเดี่ยวในวันสุดท้ายหากเสมอกันหลังจากจบหลุมที่ 18 จะต้องทำการเล่นต่อจนกว่าจะได้ผู้ชนะในแต่ละคู่ ทีมใดทำคะแนนได้ถึง 17.5 คะแนน จะได้ครองถ้วยเป็นเวลา 2 ปี กัปตันทีมจะเป็นผู้จับคู่ผู้เล่นเพื่อแข่งขันในแต่ละวันและแต่ละประเภท

## รูปแบบการแข่งขันในปี 2007
* วันพฤหัสบดี โฟร์ซัม 6 แมทช์
* วันศุกร์ โฟร์บอล 6 แมทช์
* วันเสาร์ โฟร์ซัม 5 แมทช์ และ โฟร์บอล 5 แมทช์
* วันอาทิตย์ เดี่ยว 12 แมทช์

## แหล่งข้อมูลอื่น
*เวบการแข่งขันอย่างเป็นทางการ

พเพรสสิเดนท์สคัพ
กีฬาคนพิการโลก

**กีฬาคนพิการโลก** () หรือที่รู้จักกันว่า กีฬาวีลแชร์สโตคแมนด์วิลล์ หรือ กีฬาสโตคแมนด์วิลล์เกม หรือ กีฬาวีลแชร์โลก เป็นการแข่งขันกีฬาหลากประเภท และหลายความพิการ สำหรับนักกีฬาผู้พิการ

โดยจัดขึ้นครั้งแรก ในปี 1948 โดยเซอร์ลัดวิก กัตแมนน์ ผู้ซึ่งจัดการแข่งขันกีฬาของทหารที่ได้รับบาดเจ็บที่ไขกระดูกสันหลังจากสงครามโลกครั้งที่ 2 ที่โรงพยาบาลบำบัด ในสโตค แมนวิลล์ ประเทศอังกฤษ ในปี 1952 เนเธอร์แลนด์ได้เข้าร่วมแข่ง จึงทำให้เกิดการแข่งขันระหว่างประเทศสำหรับคนพิการขึ้นเป็นครั้งแรก ในปี 1960 ซึ่งเป็นการแข่งขันครั้งที่ 9 ของกีฬาสโตคแมนวิลล์ ซึ่งจัดขึ้นที่ กรุงโรม ประเทศอิตาลี และ ตามมาในปีเดียวกันนั้นเองก็มีการจัดกีฬาโอลิมปิคฤดูร้อนครั้งที่ 17 ขึ้นที่กรุงโรม อิตาลีเช่นกัน จึงถือว่า นี่เป็นการจัดการแข่งขันพาราลิมปิก ครั้งที่ 1

ในขณะที่พาราลิมปิคเกมค่อยๆ ปรากฏว่ามีการเพิ่มขึ้นของผู้พิการทุกประเภท แต่การแข่งขันกีฬาสโตคแมนด์วิลล์เกมก็ยังมีการจัดอย่างต่อเนื่องในกีฬาหลายๆประเภท เพื่อผู้ที่นักกีฬาผู้พิการวีลแชร์ การแข่งขันนั้นจัดเป็นประจำทุกปีที่สโตคแมนน์วิลล์ภายใต้แนวทางของ International Stoke Mandeville Games Federation (ISMGF) ต่อมากลายเป็น International Stoke Mandeville Wheelchair Sports Federation (ISMWSF)

ในปี 1999 การแข่งขันวีลแชร์โลกครั้งแรกนั้นถูกจัดขึ้นนอกเกาะอังกฤษ ในคริสต์เชิร์ช ประเทศนิวซีแลนด์ ในปี 2003 มีการจัดแข่งขั้นขึ้นอีกครั้งที่คริสต์เชิร์ชนี้ และรวมกับการแข่งขันของนักกีฬาผู้พิการที่ถูกตัดอวัยวะ ซึ่งจัดขึ้นโดย International Sports Organization for the Disabled (ISOD)

ในปี 2004 ISMWSF และ ISOD รวมกันเป็น International Wheelchair and Amputee Sports Federation (IWAS)
การแข่งขันกีฬาคนพิการโลก (IWAS World Wheelchair and Amputee Games) ครั้งแรก ถูกจัดขึ้นในปี 2005 ที่กรุงริโอ เดอ จาเนโร ประเทศบราซิล และในปี 2007 ที่ ประเทศไต้หวัน

## การแข่งขันกีฬาคนพิการโลก 2007
การแข่งขันกีฬาคนพิการโลก 2007 (2007 IWAS World wheelchair and amputee game) จัดขึ้นที่ไต้หวันระหว่าง 9-19 ก.ย.

### นักกีฬาไทย
ทีมนักกีฬาคนพิการจากเมืองไทยของเราไปร่วมทีมไทยได้เข้าแข่งประเภท กรีฑา ว่ายน้ำ ยกน้ำหนัก และฟันดาบ ได้เหรียญทอง 18 เหรียญ เหรียญเงิน 17 เหรียญ เหรียญทองแดง 7 เหรียญ รวม 42 เหรียญ นับว่าได้เหรียญมากเป็นอันดับสามจาก 45 ประเทศที่เข้าร่วมการแข่งขัน และที่สำคัญ **คุณพิเชษฐ์ กรุงเกตุ** นักกีฬารถแข่งวีลแชร์รุ่น T53 ของไทย ได้ทำลายสถิติโลก 1 รายการคือการแข่งระยะ100 เมตร ทำเวลาได้ 14.72 วินาที ทำลายสถิติโลกเดิมที่ 14.76 วินาที สถิติโลกอันเก่าที่ตนเองเป็นผู้ทำไว้ ในการข่งขันเฟสปิกเกมส์ที่มาเลเซีย

## แหล่งข้อมูลอื่น
* International Wheelchair and Amputee Sports Federation 

หมวดหมู่:การแข่งขันกีฬาระหว่างประเทศ
หมวดหมู่:การแข่งขันกีฬาหลายประเภท
หมวดหมู่:กีฬาคนพิการ
ต้มยำกุ้ง (แก้ความกำกวม)

**ต้มยำกุ้ง** อาจหมายถึง

* ต้มยำกุ้ง, อาหารไทยประเภทต้มยำที่มีกุ้งเป็นส่วนประกอบ
* วิกฤตการณ์ ''ต้มยำกุ้ง'', กำเนิดจากประเทศไทย ต่างชาติจึงเรียกอย่างไม่เป็นทางการว่า "วิกฤตต้มยำกุ้ง" (Tom Yam Kung/Tom Yum Goong crisis)
* *[[ต้มยำกุ้ง (ภาพยนตร์)|ต้มยำกุ้ง]]*, ภาพยนตร์ไทย แสดงนำโดย "ทัชชกร ยีรัมย์ (พนม ยีรัมย์)"

## ดูเพิ่ม
* *[[ต้มยำกุ้ง เดอะเกมส์]]* - เกมคอมพิวเตอร์ที่มีที่มาจากภาพยนตร์ "ต้มยำกุ้ง"
* *[[สามชาย ต้มยำกุ้ง]]* - ตัวละครจากเกมไฟเทอส์ฮิสทอรี
* *[[ต้มยำกุ้ง 2]]* - ภาพยนตร์ภาคต่อของ "ต้มยำกุ้ง"
แคลช (แก้ความกำกวม)

**แคลช** (Clash) อาจหมายถึง 

* แคลช ชื่อวงดนตรีจากประเทศไทย
* เดอะแคลช ชื่อวงดนตรีแนวร็อคจากประเทศอังกฤษ
* มาริโอแคลช วิดีโอเกมจากนินเทนโด
* แคลช (Clash) ชื่อท่าหรือพลังที่ใช้โดย "สควอโล่" จากบทความที่เกี่ยวกับการ์ตูนชื่อ "สแตนด์"
รายชื่อตอนในยอดนักสืบจิ๋วโคนัน

**รายชื่อตอนในยอดนักสืบจิ๋วโคนัน** อาจหมายถึง
* รายชื่อตอนในยอดนักสืบจิ๋วโคนัน (แอนิเมชัน)
* รายชื่อตอนในยอดนักสืบจิ๋วโคนัน (มังงะ)
วัดป่าดาราภิรมย์

**วัดป่าดาราภิรมย์** ตั้งอยู่ที่ 514 ตำบลริมใต้ อำเภอแม่ริม จังหวัดเชียงใหม่ ได้รับพระบรมราชานุญาตยกฐานะให้เป็นพระอารามหลวงชั้นตรี ชนิดสามัญ นับได้ว่าเป็นพระอารามหลวงแห่งที่ 7 ในจังหวัดเชียงใหม่ อยู่ด้านหลังที่ว่าการอำเภอแม่ริมและค่ายดารารัศมี นามของวัดนี้ถูกตั้งขึ้นตามพระนามของเจ้าดารารัศมี พระราชชายา

## ประวัติ
พระครูวินัยธรมั่น ภูริทตฺโต ได้ออกจาริกธุดงค์มาทางภาคเหนือและได้พำนัก ณ ป่าช้าร้างติดกับสวนเจ้าสบาย พระตำหนักดาราภิรมย์ของเจ้าดารารัศมี พระราชชายาในรัชกาลที่ 5 ซึ่งเป็นสถานที่สงบ เป็นสปายะในการบำเพ็ญกรรมฐาน และมีพระสงฆ์ได้เข้ามาบำเพ็ญกรรมฐาน ณ ที่แห่งนี้ เมื่อชาวบ้านในละแวกเห็นแล้วได้เกิดศรัทธาจึงได้ร่วมกันสร้างเสนาสนะต่าง ๆ ถวายเพื่อให้คณะสงฆ์ได้ใช้ในกิจการสงฆ์ ต่อมาในปี พ.ศ. 2484 เจ้าลดาคำ ณ เชียงใหม่ ทายาทของเจ้าดารารัศมี พระราชชายา ได้ถวายที่ดินดังกล่าวซึ่งอยู่ในเขตพระราชฐานพระตำหนักเจ้าดารารัศมีให้แก่วัด 

วัดป่าดาราภิรมย์ ได้ประกาศตั้งเป็นวัดวันที่ 21 ธันวาคม พ.ศ. 2481 และได้รับพระราชทานวิสุงคามสีมา เมื่อวันที่ 24 มิถุนายน พ.ศ. 2522 ประกอบพิธีผูกพัทธสีมา เมื่อวันที่ 9 กุมภาพันธ์ พ.ศ. 2523

ปัจจุบัน พระเทพวชิราธิบดี (ฤทธิรงค์ ญาณวโร) เจ้าคณะจังหวัดเชียงใหม่ ลำพูน แม่ฮ่องสอน (ธ.) ดำรงตำแหน่งเจ้าอาวาส

## สถาปัตยกรรม
* **พระอุโบสถ** ประดิษฐานพระประธานเป็นพระพุทธรูปปางสมาธิ ศิลปสุโขทัย พระนามว่า “พระสยัมภูโลกนาถ”
* **พระธาตุเจดีย์พระพุทธบาทสี่รอย** ประดิษฐานรอยพระพุทธบาทสี่รอยจำลอง ศิลปสุโขทัยประยุกต์ พระนามว่า “พระพุทธการุญกิตติคุณขจร” 
* **มณฑปพระเจ้าทันใจ** มณฑปเป็นศิลปล้านนาแบบเชียงตุง ประดิษฐานพระพุทธรูปศิลปเชียงแสนสิงห์
* **หอกิตติคุณ** จัดสร้างในการฉลองชนมายุ 80 ปี พระพุทธพจนวราภรณ์ (จันทร์ กุสโล) ขณะดำรงสมณศักดิ์ที่พระธรรมดิลก ภายในได้รวบรวมเกียรติประวัติ ของพระเดชพระคุณเจ้า
* **พระวิหารหลวง**   
* **หอพระแก้ว**
* **หอพระกรรมฐาน**

## อ้างอิง

## แหล่งข้อมูลอื่น
*  เว็บไซต์อย่างเป็นทางการ 
* ภาพพาโนรามา วีอาร์ ทัวร์ 360° วัดป่าดาราภิรมย์
* ทำเนียบวัดไทย

หมวดหมู่:วัดไทยในสังกัดคณะสงฆ์ธรรมยุติกนิกาย
หมวดหมู่:วัดในอำเภอแม่ริม
หมวดหมู่:พระอารามหลวงชั้นตรี ชนิดสามัญ
หมวดหมู่:สถานที่ที่ตั้งชื่อตามพระนามของเจ้าดารารัศมี พระราชชายา
กล้องสะท้อนภาพเลนส์เดี่ยว

thumb|250px|กล้องเอสแอลอาร์ แคนอน AE-1 และ มินอลต้า X-700
thumb|ภาพตัดขวาง แสดงการทำงานของกล้องเอสแอลอาร์
**กล้องสะท้อนภาพเลนส์เดี่ยว** หรือ **กล้องเอสแอลอาร์** () เป็นกล้องถ่ายภาพชนิดหนึ่งมีการทำงานจะต่างจากกล้องธรรมดาทั่วไป นั่นคือ ภาพที่เห็นจะถูกบันทึกลงบนแผ่นฟิล์มโดยตรง ต่างจากกล้องคอมแพคที่เห็นภาพจากช่องมองภาพ

## ดูเพิ่ม
* D-SLR

## อ้างอิง

## แหล่งข้อมูลอื่น

* ความรู้เรื่องกล้องสะท้อนภาพเลนส์เดี่ยว

หมวดหมู่:กล้องถ่ายภาพแบ่งตามประเภท
เกอเธอ (แก้ความกำกวม)

คำสำคัญ **"เกอเธอ"**, **"เกอเธ่อ"**, **"เกอเธ่"**, **"เกอเธ"**, **"เกอเท่"** หรือ **"เกอเท"** () สามารถหมายถึง

* สถาบันเกอเธอ
* โยฮันน์ โวล์ฟกัง ฟอน เกอเธอ
สแลชดอต

**Slashdot** (สแลชดอต) หรือมักนิยมเขียนในรูปตัวย่อ **"/."** เป็นเว็บไซต์ข่าวสารด้านเทคโนโลยีสารสนเทศ, วิทยาการ, นิยายวิทยาศาสตร์ และสาขาอื่นๆ ที่เกี่ยวข้อง โดยเปิดโอกาสให้ผู้อ่านมีส่วนร่วมโดยการส่งข่าวมายังเว็บไซต์ได้ ผู้อ่านสามารถแสดงความคิดเห็นของตัวเองต่อท้ายข่าวได้ ซึ่ง Slashdot ถือเป็นเว็บไซต์แรกที่ให้บริการความคิดเห็นในลักษณะนี้

ชื่อ Slashdot ถูกตั้งขึ้นเพื่อต้องการทำให้ผู้อ่านออกเสียงสับสน เมื่ออ่าน URL ของ Slashdot เป็นภาษาอังกฤษว่า "h-t-t-p-colon-slash-slash-slashdot-dot-org"

Slashdot ตั้งขึ้นเมื่อเดือนสิงหาคม ค.ศ.​ 1997 โดย Rob Malda หรือรู้จักในนาม "CmdrTaco" ปัจจุบันมีบริษัท SourceForge Inc. เป็นเจ้าของ ซอฟต์แวร์ที่ใช้กับเว็บไซต์เป็นซอฟต์แวร์เฉพาะชื่อว่า Slash ซึ่งเป็นซอฟต์แวร์เสรี แจกจ่ายใต้สัญญาอนุญาตแบบ GPL

## Slashdot effect
เนื่องจาก Slashdot ได้รับความนิยมมาก (มีผู้เข้าชมมากกว่า 5.5 ล้านคนต่อเดือน) ดังนั้นเว็บไซต์หรือบทความที่ขึ้นเป็นข่าวใน Slashdot จึงมีผู้เข้าชมมากตามไปด้วย และในบางครั้งมากจนเซิร์ฟเวอร์ของเว็บไซต์นั้นไม่สามารถรองรับได้ ปรากฏการณ์นี้จึงถูกเรียกว่า "Slashdot effect" และเรียกเว็บไซต์ที่ไม่สามารถให้บริการได้เนื่องจากมีผู้ชมมากเกินไปว่าโดน "slashdotted"

ทางออกของเว็บไซต์เหล่านี้คือรอจนกว่าข่าวนั้นใน Slashdot จะเลื่อนลงจากตำแหน่งสำคัญหรือตกจากหน้าแรก ในบางครั้งเว็บมาสเตอร์ของเว็บไซต์นั้นๆ ต้องปรับเว็บไซต์โดยเปลี่ยนมาใช้เนื้อหาแบบ static แทน dynamic แบบเดิมซึ่งกินทรัพยากรมากกว่าเป็นการชั่วคราว 

## แหล่งข้อมูลอื่น
* เว็บไซต์ Slashdot

หมวดหมู่:ชุมชนเสมือน
หมวดหมู่:เว็บไซต์ชุมชน
โอลิมปิกฤดูหนาว

**โอลิมปิกฤดูหนาว** () เป็นการแข่งขันระดับโอลิมปิกด้านกีฬาฤดูหนาวที่จัดขึ้นทุก 4 ปี ลักษณะของกีฬาฤดูหนาวจะจัดขึ้นในภูมิประเทศที่เป็นน้ำแข็งหรือหิมะ เช่นสเกตน้ำแข็งและสกี โดยคณะกรรมการโอลิมปิกของชาติต่าง ๆ (NOCs) บางประเทศนั้นจะเป็นคณะเดียวกันกับโอลิมปิกฤดูร้อนที่จะเป็นผู้ส่งนักกีฬาเข้าแข่งขันกับนักกีฬาของชาติอื่น เพื่อชิงเหรียญทอง เหรียญเงิน และเหรียญทองแดง

สำหรับจำนวนประเทศที่มีส่วนร่วมในกีฬาโอลิมปิกฤดูหนาวน้อยกว่าโอลิมปิกฤดูร้อน ด้วยเหตุผลชัดเจนของสภาพภูมิประเทศ และประเทศส่วนใหญ่อยู่ใกล้เส้นศูนย์สูตร ซึ่งไม่มีโอกาสที่จะเข้าถึงการฝึกกีฬาฤดูหนาวนั่นเอง ทั้งนี้ การแข่งขันครั้งแรก จัดขึ้นที่เมืองชาโมนิคซ์ ประเทศฝรั่งเศส เมื่อ พ.ศ. 2467 (ค.ศ. 1924) ส่วนการแข่งขันครั้งล่าสุด จัดขึ้นที่เมืองปักกิ่ง ประเทศจีน ใน พ.ศ. 2565 (ค.ศ. 2022)

## สรุปเหรียญโอลิมปิกตลอดกาล

### เจ้าเหรียญทองแบ่งตามปี
*  — 9 ครั้ง
*  — 7 ครั้ง
*  — 3 ครั้ง
*  — 2 ครั้ง
*  — 1 ครั้ง
*  — 1 ครั้ง
*  — 1 ครั้ง
*  — 1 ครั้ง

## รายชื่อเจ้าภาพโอลิมปิกฤดูหนาว
thumb|600px|center|แผนที่แสดงประเทศที่เคยเป็นเจ้าภาพ โดยสีเขียวหมายถึงประเทศที่เคยเป็นเจ้าภาพหนึ่งครั้ง และสีน้ำเงินคือประเทศที่เคยเป็นเจ้าภาพสองครั้งหรือมากกว่า



## ดูเพิ่ม
* โอลิมปิกฤดูร้อน
* พาราลิมปิกฤดูหนาว

## อ้างอิง

## แหล่งข้อมูลอื่น

* Olympic Winter Sports IOC official website
* Winter Olympic Games Venues on Google Maps